title: Komisjoni rakendusmäärus (EL) nr 789/2013, 16. august 2013 , millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses

text:
               20.8.2013

               ET

               Euroopa Liidu Teataja

               L 222/1

         KOMISJONI RAKENDUSMÄÄRUS (EL) nr 789/2013,
   16. august 2013,
   millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses, (1) eriti selle artikli 19 lõiget 6 ja artiklit 20,
   ning arvestades järgmist:

               (1)

               Kimberley protsessi osalised kiitsid 2012. aasta novembris Washingtonis toimunud täiskogu otsusega heaks Panama, Kambodža ja Kasahstani lisamise Kimberley protsessi osaliste loetellu.

               (2)

               Kimberley protsessi eesistuja kinnitas oma 1. augusti 2013. aasta teates, et Kimberley protsessi osalised kiitsid kirjaliku menetluse raames heaks ka Mali lisamise Kimberley protsessi osaliste loetellu.

               (3)

               Lisaks sellele tuleks ajakohastada II lisas osutatud mitme kontaktpunkti aadressi.

               (4)

               Määruse (EÜ) nr 2368/2002 II lisa tuleks vastavalt muuta.

               (5)

               Käesoleva määrusega ettenähtud meetmed on kooskõlas määruse (EÜ) nr 2368/2002 artiklis 22 osutatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2368/2002 muudetakse järgmiselt.
   II lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2013

            Komisjoni nimel presidendi eest

            komisjoni liige

         Johannes HAHN

      (1)  EÜT L 358, 31.12.2002, lk 28.

      LISA

            „II LISA

               Kimberley protsessi sertifitseerimissüsteemi osaliste ja nende nõuetekohaselt nimetatud pädevate asutuste nimekiri, millele viidatakse artiklites 2, 3, 8, 9, 12, 17, 18, 19 ja 20

            ANGOLA

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ARMEENIA

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  AUSTRAALIA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  BANGLADESH

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  VALGEVENE

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  BOTSWANA

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  BRASIILIA

                        Ministry of Mines and Energy

                        Esplanada dos Ministérios - Bloco “U” – 4o andar

                        70065 - 900 Brasilia - DF

                        Brazil

                  KAMBODŽA

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Cambodia

                  KAMERUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Cameroon

                  KANADA

                        Rahvusvaheline:

                                    Department of Foreign Affairs, Trade and Development

                                    Human Rights, Governance and Indigenous Affairs Policy Division - MIH

                                    125 Sussex Drive Ottawa, Ontario K1A 0G2

                                    Canada

                        Üldinfo: Natural Resources Canada:

                                    Kimberley Process Office

                                    Minerals and Metals Sector (MMS)

                                    Natural Resources Canada (NRCan)

                                    580 Booth Street, 10th floor

                                    Ottawa, Ontario

                                    Canada K1A 0E4

                  HIINA RAHVAVABARIIK

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People’s Republic of China

                  HIINA RAHVAVABARIIGI HONGKONGI ERIHALDUSPIIRKOND

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  KONGO DEMOKRAATLIK VABARIIK

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                  KONGO VABARIIK

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                  EUROOPA LIIT

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgium

                  GHANA

                        Precious Minerals Marketing Company (Ltd.)

                        Diamond House,

                        Kinbu Road,

                        P.O. Box M. 108

                        Accra

                        Ghana

                  GUINEA

                        Ministry of Mines and Geology

                        BP 2696

                        Conakry

                        Guinea

                  GUYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  INDIA

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        India

                  INDONEESIA

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  IISRAEL

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  JAAPAN

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  KASAHSTAN

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazakhstan

                  KOREA VABARIIK

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  LAOSE DEMOKRAATLIK RAHVAVABARIIK

                        Department of Import and Export

                        Ministry of Industry and Commerce

                        Vientiane

                        Laos

                  LIIBANON

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  LESOTHO

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  LIBEERIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  MALAISIA

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  MAURITIUS

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  MEHHIKO

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  NAMIIBIA

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  UUS-MEREMAA

                        Sertifikaate väljastav asutus:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Impordi- ja ekspordiasutus:

                                    New Zealand Customs Service

                                    PO Box 2218

                                    Wellington

                                    New Zealand

                  NORRA

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  PANAMA

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Republic of Panama

                  VENEMAA FÖDERATSIOON

                        Rahvusvaheline:

                                    Ministry of Finance

                                    9, Ilyinka Street,

                                    109097 Moscow

                                    Russia

                        Impordi- ja ekspordiasutus:

                                    Gokhran of Russia

                                    14, 1812 Goda St.

                                    121170 Moscow

                                    Russia

                  SIERRA LEONE

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  SINGAPUR

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  LÕUNA-AAFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                  SRI LANKA

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  SVAASIMAA

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  ŠVEITS

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Switzerland

                  TAIWANI, PENGHU, KINMENI JA MATSU OMAETTE TOLLITERRITOORIUM

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  TANSAANIA

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  TAI

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  TOGO

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  TÜRGI

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek - Ankara

                                    Turkey

                        Impordi- ja ekspordiasutus:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Turkey

                  UKRAINA

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  ARAABIA ÜHENDEMIRAADID

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                  AMEERIKA ÜHENDRIIGID

                        United States Kimberley Process Authority

                        11 West 47 Street 11th floor

                        New York, NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  VIETNAM

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ZIMBABWE

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe”


title: Komisjoni rakendusmäärus (EL) 2017/271, 16. veebruar 2017, millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile

text:
               17.2.2017

               ET

               Euroopa Liidu Teataja

               L 40/51

         KOMISJONI RAKENDUSMÄÄRUS (EL) 2017/271,
   16. veebruar 2017,
   millega laiendatakse nõukogu määrusega (EÜ) nr 925/2009 teatava Hiina Rahvavabariigist pärit alumiiniumfooliumi impordile kehtestatud lõplikku dumpinguvastast tollimaksu teatava väheste muudatustega alumiiniumfooliumi impordile
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 13 lõiget 3,
   ning arvestades järgmist:
   1.   MENETLUS

   1.1.   Kehtivad meetmed

               (1)

               Määrusega (EÜ) nr 925/2009 (2) (edaspidi „esialgne määrus“) kehtestas nõukogu 30,0 % suuruse lõpliku dumpinguvastase tollimaksu sellise Hiina Rahvavabariigist (edaspidi „Hiina RV“ või „Hiina“) pärit alumiiniumfooliumi impordile, mis on paksusega vähemalt 0,008 mm, kuid mitte üle 0,018 mm, aluskihita, pärast valtsimist muul viisil töötlemata, kuni 650 mm laiustes ja rohkem kui kümme kilo kaaluvates rullides (edaspidi „vaatlusalune toode“), mida kohaldatakse kõigile teistele äriühingutele, v.a kõnealuse määruse artikli 1 lõikes 2 nimetatud äriühingud.

               (2)

               2015. aasta detsembris pikendati sama toote suhtes kohaldatavaid meetmeid komisjoni rakendusmääruse (EL) 2015/2384 (3) (edaspidi „aegumise läbivaatamine“) alusel.

               (3)

               Edaspidi nimetatakse neid meetmeid „kehtivateks meetmeteks“ ning esialgses määruses sätestatud meetmete kehtestamise aluseks olnud uurimist „esialgseks uurimiseks“.

         1.2.   Algatamine taotluse alusel

               (4)

               18. aprillil 2016 sai Euroopa Komisjon (edaspidi „komisjon“) taotluse, milles märgiti, et teatava alumiiniumfooliumi impordile kehtestatud meetmetest hoitakse kõrvale, importides Hiina RVst väheste muudatustega vaatlusaluseid tooteid.

               (5)

               Taotleja soovis jääda anonüümseks põhjendusega, et teda ohustavad kaubanduslikud survemeetmed. Komisjon leidis taotluse olevat põhjendatud ja nõustus säilitama taotleja isiku konfidentsiaalsuse.

               (6)

               Taotluses esitatud esmapilgul usutavad tõendid näitasid, et pärast kehtivate meetmete kehtestamist leidis aset oluline muutus Hiina RVst liitu saabuva ekspordi kaubandusstruktuuris, mis tundus olevat põhjustatud kehtivate meetmete kehtestamisest. Sellisele muutusele ei olnud väidetavalt muud piisavat põhjendust kui kehtivate meetmete kehtestamine.

               (7)

               Lisaks ilmnes juhtumiga seotud tõendusmaterjalist, et kehtivate meetmete parandavat mõju oli kahjustatud nii koguste kui ka hindade osas. Tõendusmaterjal näitas, et väheste muudatustega toote suurenenud import toimus hindadega, mis olid madalamad kui esialgses uurimises kindlaks määratud mittekahjustav hind.

               (8)

               Olid olemas ka esmapilgul usutavad tõendid, et väheste muudatustega tooted olid dumpinguhindadega, võrreldes esialgse uurimise käigus kindlaksmääratud samasuguse toote (liidu tootmisharu valmistatud toode, millel on vaatlusaluse tootega samad tehnilised ja füüsikalised omadused) normaalväärtusega.

               (9)

               Pärast liikmesriikide teavitamist tegi komisjon kindlaks, et olid olemas esmapilgul usutavad tõendid alusmääruse artikli 13 kohase uurimise algatamiseks. Seega algatas komisjon rakendusmäärusega (EL) 2016/865 (4) (edaspidi „algatamismäärus“) käesoleva uurimise. Alusmääruse artikli 13 lõike 3 ja artikli 14 lõike 5 alusel andis komisjon algatamismäärusega ka tolliasutustele korralduse registreerida väheste muudatustega vaatlusaluse toote import Hiina RVst.

         1.3.   Uurimine

               (10)

               Komisjon teavitas nõuetekohaselt uurimise algatamisest Hiina RV ametiasutusi, Hiina RV eksportivaid tootjaid ja kaubandusettevõtteid, teadaolevalt asjaga seotud liidu importijaid ja liidu tootmisharu.

               (11)

               Komisjon saatis Hiina RV eksportivatele tootjatele ja talle teadaolevatele liidu importijatele dumpinguvastastest meetmetest vabastamise taotluse vormid.

               (12)

               Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamismääruses sätestatud tähtaja jooksul. Kõikidele isikutele anti teada, et koostööst hoidumise tagajärjeks võib olla alusmääruse artikli 18 kohaldamine ja järelduste tegemine kättesaadavate andmete alusel.

               (13)

               Endast andsid teada viis Hiina RV kontserni ja 19 liidu äriühingut, sealhulgas liidu tootmisharust ja sõltumatute importijate hulgast.

               (14)

               Viis Hiina RV kontserni ja viis sõltumatut importijat vastasid küsimustikule ning taotlesid võimalikest laiendatud meetmetest vabastamist kooskõlas alusmääruse artikli 13 lõikega 4.

               (15)

               Küsimustikule saatsid täieliku vastuse järgmised eksportivad tootjad, kelle valdustesse korraldati seejärel kontrollkäigud.

                           —

                           Dingsheng Aluminium Group

                           —

                           Jiangsu Zhongji Lamination Materials Co., Ltd

                           —

                           Luoyang Wanji Aluminium Processing Co., Ltd

                           —

                           Xiamen Xiashun Aluminium Foil Co., Ltd

                           —

                           Yantai Donghai Aluminum Foil Co., Ltd

               (16)

               Küsimustikule saatsid täieliku vastuse järgmised viis liidu sõltumatut importijat:

                           —

                           Coutinho Caro + Co. International Trading GmbH

                           —

                           Huhtamaki Flexible Packaging Germany GmbH & Co. KG

                           —

                           Now Plastics UK Inc (Milano haru)

                           —

                           Von Aschenbach & Voss GmbH

                           —

                           Wrap Films Systems Ltd

               (17)

               Üks sõltumatu importija, äriühing Wrap Films Systems Ltd, katkestas seejärel koostöö.

               (18)

               Kontrollkäigud tehti järgmiste sõltumatute importijate valdustesse:

                           —

                           Coutinho Caro + Co. International Trading GmbH

                           —

                           Von Aschenbach & Voss GmbH

               (19)

               Äriühing Cellofix S.L. esitas oma seisukohad ja taotles ärakuulamist huvitatud isikuna.

               (20)

               Ärakuulamised toimusid komisjoni ja taotleja ning komisjoni ja järgmiste äriühingute vahel: Cellofix S.L., Now Plastics Inc ja Von Aschenbach & Voss GmbH.

               (21)

               Pärast tulemuste teatavakstegemist toimus komisjoni ja taotleja vahel veel üks ärakuulamine, mille järel tegi komisjon uuesti teatavaks oma kavatsuse laiendada meetmeid lõppkasutusprotseduuri mehhanismi raames kooskõlas Euroopa Parlamendi ja nõukogu määruse (EL) nr 952/2013 (5) (edaspidi „tolliseadustik“) artikliga 254.

         1.4.   Uurimisperiood ja aruandeperiood

               (22)

               Uurimisperiood hõlmas ajavahemikku 1. aprillist 2012 kuni 31. märtsini 2016. Andmeid koguti nii uurimisperioodi kui ka kõigi aastate kohta alates 2009. aastast (mil kehtivad meetmed kehtestati), et uurida muu hulgas väidetavat kaubandusstruktuuri muutust. Ajavahemiku 1. aprillist 2015 kuni 31. märtsini 2016 (edaspidi „aruandeperiood“) kohta koguti üksikasjalikumaid andmeid, et uurida kehtivate meetmete parandava mõju võimalikku kahjustamist ja dumpingu esinemist.

         2.   UURIMISE TULEMUSED

   2.1.   Üldised kaalutlused

               (23)

               Kooskõlas alusmääruse artikli 13 lõikega 1 analüüsis komisjon järjest järgmisi asjaolusid: kas kolmandate riikide ja liidu vahelise kaubanduse struktuuris on toimunud muutusi; kas eespool nimetatud muutuse tingis tava, protsess või toiming, mille puhul ei esinenud ühtki muud piisavat põhjust või majanduslikku õigustust peale tollimaksu kehtestamise; kas on tõendeid kahju kohta või selle kohta, et tollimaksu parandav mõju on samasuguse toote hindade ja/või koguste tõttu ohustatud; ning kas on tõendeid dumpingu esinemise kohta seoses samasuguste toodete puhul varem kindlaksmääratud normaalväärtustega, vajaduse korral artikli 2 sätete kohaselt.

         2.2.   Vaatlusalune toode

               (24)

               Võimaliku meetmetest kõrvalehoidmisega seotud toode on toode, mille suhtes kehtivad põhjenduses 1 kirjeldatud meetmed. See kuulub CN-koodi ex 7607 11 19 (TARICi kood 7607111910) alla. Nagu esialgses uurimises kindlaks tehti, muudetakse kõnealune konkreetset liiki alumiiniumfoolium tarbekaubaks, majapidamisfooliumiks, mida kasutatakse majapidamises pakendamiseks ja muudel eesmärkidel.

         2.3.   Uurimisalune toode

               (25)

               Tootel, mis on kõrvalehoidmist käsitleva uurimise all, on samad põhiomadused kui vaatlusalusel tootel. See võib olla lõõmutatud või mitte.

               (26)

               Uurimisalune toode määratleti algatamismääruses järgmiselt:

                           —

                           alumiiniumfoolium paksusega vähemalt 0,007 mm, kuid alla 0,008 mm, mis tahes laiusega rullides, lõõmutatud või lõõmutamata, või

                           —

                           alumiiniumfoolium paksusega vähemalt 0,008 mm, kuid mitte üle 0,018 mm, üle 650 mm laiusega rullides, lõõmutatud või lõõmutamata, või

                           —

                           alumiiniumfoolium paksusega üle 0,018 mm, kuid alla 0,021 mm, mis tahes laiusega rullides, lõõmutatud või lõõmutamata, või

                           —

                           alumiiniumfoolium, paksusega vähemalt 0,021 mm, kuid mitte üle 0,045 mm, vähemalt kahekihiline, mis tahes laiusega rullides, lõõmutatud või lõõmutamata.

               (27)

               Esimesed kolm eespool kirjeldatud toodet kuuluvad praegu CN-koodi ex 7607 11 19 (TARICi koodid 7607111930, 7607111940 ja 7607111950) alla. Neljas eespool kirjeldatud toode kuulub praegu CN-koodi ex 7607 11 90 (TARICi koodid 7607119045 ja 7607119080) alla.

               (28)

               Esialgse uurimise käigus tegi komisjon kindlaks, et töötlemiseks kasutatav foolium (edaspidi „töötlemisfoolium“) ei olnud vaatlusalune toode (6). Nendel kahel tootel, majapidamisfooliumil ja töötlemisfooliumil, on erinev kasutuseesmärk. Töötlemisfooliumi kasutatakse töötlevas tööstuses, kus seda lamineeritakse, kaetakse muu materjaliga, lakitakse või töödeldakse muul viisil ning kasutatakse selliste toodete koosseisus, mida kasutatakse näiteks toiduainete, ravimite, kosmeetika- ja tubakatoodete pakkimiseks või isolatsioonimaterjalina ehitustööstuses. 2014. aasta detsembris algatas komisjon dumpinguvastase uurimise seoses töötlemisfooliumiga (7). Taotleja võttis taotluse tagasi ja töötlemisfooliumi suhtes meetmeid ei kehtestatud (8). Eespool nimetatud põhjustel leidis komisjon, et on asjakohane töötlemisfoolium käesolevast uurimisest välja jätta.

               (29)

               Pärast järelduste teatavakstegemist väitis taotleja, et töötlemisfoolium ja majapidamisfoolium on vastastikku asendatavad. Komisjon leidis siiski, et see vastuväide ei sea kahtluse alla vaatlusaluse toote vaidlustamata määratlust, mis kehtestati esialgse uurimise käigus.

               (30)

               Uurimise käigus leidis komisjon siiski, et uurimisaluse toote määratlus võib lisaks väheste muudatustega vaatlusalusele tootele hõlmata ka töötlemisfooliumi. Viis koostööd tegevat eksportivat tootjat eksportisid aruandeperioodil liitu töötlemisfooliumi (vt allpool põhjendust 74). Seetõttu otsustati meetmeid kavandades arvestada lõppkasutust (vt põhjendused 58–69).

               (31)

               Pärast järelduste teatavakstegemist väitis üks koostööst keeldunud importija, et komisjon oleks pidanud arvesse võtma kõnesoleva importija soovitust jätta uurimise alt välja lõõmutamata hiigelrullid.

               (32)

               Kuna see äriühing uurimise käigus koostööd ei teinud, ei saanud komisjon seda väidet kontrollida. Kättesaadavate andmete alusel ei saa järeldada, et lõõmutamata hiigelrullid tuleks käesoleva uurimise ulatusest välja jätta. Seepärast lükkas komisjon selle väite tagasi.

         2.4.   Koostöö määr

               (33)

               Hiina RV eksportivate tootjate koostöö oli vähene: endast andsid teada ja taotlesid kehtivate meetmete võimalikust pikendamisest vabastust ainult viis Hiina eksportivate tootjate kontserni, kelle toodang moodustas aruandeperioodil ligikaudu 22 % Hiina koguekspordist liitu.

               (34)

               Koostööst keeldunud eksportijate eksport moodustas samal perioodil hinnanguliselt ligikaudu 78 % Hiina koguekspordist liitu. Seega kasutas komisjon kooskõlas alusmääruse artikliga 18 parimaid selle ekspordi kohta kättesaadavaid andmeid.

         2.5.   Kaubandusstruktuuri muutumine

               (35)

               Kaubandusstruktuuri muutuse kindlakstegemiseks analüüsis komisjon vaatlusaluse toote ja väheste muudatustega vaatlusaluse toote impordimahte perioodil, mis kestis esialgsete meetmete rakendamisest (2009) kuni 2016. aasta septembrini.

               (36)

               Uurimise käigus leiti, et väheste muudatustega vaatlusaluse toote import moodustas aruandeperioodil uurimisaluse toote Hiina RVst pärit impordi kogumahust 80 % (9). Seejärel ekstrapoleeriti see suhe vaatlusalustele aastatele alates 2009. aastast.

               (37)

               Vaatlusaluse toote impordimaht määrati kindlaks Eurostati andmete alusel ajavahemiku kohta, mis kestis 2009. aastast aruandeperioodini.

               (38)

               Allpool esitatud tabelis võrreldakse kogutud andmeid.

                  Tabel 1

                  Vaatlusaluse toote ja väheste muudatustega vaatlusaluse toote import Hiina RVst liitu

                           (ühik: tonn)

                           Esialgse uurimise periood
                           Juuli 2007 kuni juuni 2008

                           2009

                           2010

                           2011

                           2012

                           2013

                           2014

                           AP

                           Vaatlusalune toode

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Väheste muudatustega toode

                           11 393

                           17 115

                           30 960

                           25 648

                           30 962

                           42 578

                           44 522

                              Allikas: Eurostat, koostööd tegevad Hiina eksportivad tootjad.

               (39)

               Hiina RVst pärit vaatlusaluse toote impordi kogumaht vähenes 30 318 tonnilt esialgse uurimise perioodil (juuli 2007 kuni juuni 2008) 1 152 tonnile käesoleva uurimise aruandeperioodil. Seevastu kasvas väheste muudatustega vaatlusaluse toote import 11 393 tonnilt 2009. aastal kuni 44 522 tonnini käesoleva uurimise aruandeperioodil.

               (40)

               Väheste muudatustega vaatlusaluse toote impordi kasv ja vaatlusaluse toote impordi samaaegne vähenemine meetmete kehtestamisest alates kujutavad endast kaubandusstruktuuri märkimisväärset muutust, nagu on sätestatud alusmääruse artikli 13 lõikes 1.

               (41)

               Pärast järelduste teatavakstegemist väitis üks koostööst keeldunud importija, et komisjon kasutas kaubandusstruktuuri muutuse kindlakstegemisel vale metoodikat. Täpsemalt seadis ta kahtluse alla eelduse, et koostööst keeldunud eksportivate tootjate müük aruandeperioodi ajal oli väheste muudatustega toote müük.

               (42)

               Komisjon kordas, et väheste muudatustega toote impordimahu kindlaksmääramisel lähtuti kättesaadavatest andmetest. Madalat koostöötaset, taotluses sisalduvat teavet ja igasuguse muu vastupidise teabe puudumist arvestades järeldas komisjon põhjendatult, et koostööst keeldunud äriühingud eksportisid väheste muudatustega toodet. Seetõttu kinnitati kaubandusstruktuuri muutuse kindlaksmääramise metoodika.

         2.6.   Meetmetest kõrvalehoidmine

               (43)

               Alusmääruse artikli 13 lõike 1 kohaselt tuleneb kaubandusstruktuuri muutus tavast, protsessist või toimingust, millel ei ole piisavat põhjendust või majanduslikku õigustust peale tollimaksu kehtestamise. Tava, protsess või toiming hõlmab muu hulgas vaatlusaluse toote mõningast muutmist.

               (44)

               Analüüsiti koostööd tegevate eksportivate tootjate tegevust. See analüüs kinnitas, et on olemas neli meetmetest kõrvalehoidmise viisi.

               (45)

               Kõnesoleva nelja meetmetest kõrvalehoidmise viisi kohta leidus tõendeid e-kirjade kujul, milles Hiina eksportivad tootjad juhendasid kliente, kuidas hetkel kehtivatest meetmetest kõrvale hoida. Lisaks sisaldasid eri tõendid teavet selle kohta, et mõned liidu importijad/kasutajad neid kõrvalehoidmise viise ka tegelikult kasutavad.

               (46)

               Komisjon leidis kinnitavaid tõendeid ka kontrollides üht koostööd tegevat Hiina tootjat, nimelt ettevõtet Dingsheng Aluminium Group. Alates tollimaksu kehtestamisest 2009. aastal eksportis Dingsheng Aluminium Group liitu vaatlusalusest tootest õhemat majapidamisfooliumi, st majapidamisfooliumi paksusega alla 0,008 mm, kuid üle 0,007 mm. Sama eksportiv tootja eksportis liitu ka vaatlusalusest tootest paksemat majapidamisfooliumi, st majapidamisfooliumi paksusega üle 0,018 mm, kuid alla 0,021 mm. Teiste eksportivate tootjate e-kirjade kujul leiduvad tõendid kinnitasid samuti, et selline viis on kasutusel.

               (47)

               Peale selle müüs Dingsheng Aluminium Group samal ajal liitu majapidamisfooliumi üle 650 mm laiustes rullides. Seejärel lõigati need rullid liidus väiksemaks. Üht koostööd tegevat importijat kontrollides leidis komisjon, et kõnesolev importija, nimelt äriühing Von Aschenbach & Voss GmbH, lõikab liidus laiemaid rulle tarberullideks.

               (48)

               Kahekihilise, 0,021–0,045 mm paksuse alumiiniumfooliumi impordi kohta liitu leidis komisjon juhtumiga seotud tõendeid e-kirjade kujul, mida vahetasid Hiina eksportivad tootjad, sealhulgas Dingsheng Aluminium Group, ja liidu tootjad. Samuti tegi komisjon kindlaks, et mõnedel liidu tootjatel on seadmed, mida kasutatakse kahekihilise fooliumi kihtide lahutamiseks, nii et tulemuseks on standardpaksusega foolium, mida saab kasutada majapidamisfooliumina.

               (49)

               Koostööd tegevate eksportivate tootjate kohta tehtud järelduste ja koostööst hoidunud eksportivate tootjate kohta kättesaadavate andmete alusel on riigi tasandil tehtud kindlaks meetmetest kõrvalehoidmine alusmääruse artikli 13 lõike 1 tähenduses 80 % suhtes Hiina RVst pärit uurimisaluse toote koguimpordist. Kõnesolev meetmetest kõrvalehoidmise viis on vaatlusaluse toote mõningane muutmine, et seda saaks liigitada tollikoodide alla, mille suhtes tavaliselt meetmeid ei kohaldata, nimelt muutmine uurimisaluseks tooteks.

         2.7.   Tollimaksu parandava mõju kahjustamine samasuguse toote hindade ja/või koguste puhul

               (50)

               Nagu selgitatud eespool põhjenduses 36, oli väheste muudatustega vaatlusaluse toote impordi kasv 2009. aasta ja aruandeperioodi vahelisel perioodil märkimisväärne ja moodustas uurimisaluse toote impordi kogumahust ligikaudu 80 %.

               (51)

               Komisjon võrdles väheste muudatustega vaatlusaluse toote ekspordihinda kahju kõrvaldamist võimaldava tasemega, mis määrati kindlaks rakendusmäärusega (EL) 2015/2384, millega kehtestati lõplik tollimaks pärast alusmääruse artikli 11 lõike 2 kohast aegumise läbivaatamist.

               (52)

               Selle koostööd tegeva eksportiva tootja puhul, kes meetmetest kõrvale hoidis, määrati ekspordihind kindlaks uurimise käigus kontrollitud andmete alusel. Koostööst hoidunud eksportivate tootjate puhul määrati ekspordihind kindlaks Eurostati andmete põhjal, olles eelnevalt lahutanud koostööd tegevate eksportivate tootjate ekspordimahu.

               (53)

               See võrdlus näitas olulist turuhinnast madalama hinnaga müümist.

               (54)

               Seega leiti, et kehtivate meetmete parandavat mõju kahjustatakse nii koguste kui ka hindade puhul.

         2.8.   Tõendid dumpingu kohta, võrreldes eelnevalt samasuguse toote suhtes kindlaksmääratud normaalväärtustega

               (55)

               Kooskõlas alusmääruse artikli 13 lõikega 1 ja selleks, et määrata kindlaks, kas uurimisaluse toote ekspordihindade puhul oli tegemist dumpinguga, määrati põhjendustes 51 ja 52 kirjeldatud viisil kindlaks nii meetmetest hoiduva ja koostööd tegeva eksportiva tootja kui ka koostööst hoidunud eksportivate tootjate ekspordihinnad ning võrreldi neid põhjenduses 51 mainitud aegumise läbivaatamisega seotud uurimise käigus kindlaks tehtud normaalväärtusega ja kohandati nõuetekohaselt Londoni metallibörsi kõikumistega. Kõnealune kohandamine oli vajalik, sest alumiiniumtoodete hinnad on seotud peamise tooraine, tooralumiiniumi hinna kõikumistega. Londoni metallibörsi hindu peetakse tooralumiiniumi puhul ülemaailmseks võrdlusaluseks.

               (56)

               Normaalväärtuse ja ekspordihinna võrdlus näitab, et aruandeperioodi jooksul importisid nii meetmetest hoiduv ja koostööd tegev eksportiv tootja kui ka koostööst hoidunud eksportivad tootjad majapidamisfooliumi liitu dumpinguhinnaga.

         2.9.   Kokkuvõte

               (57)

               Eespool nimetatud järelduste põhjal leidis komisjon, et esialgses uurimises määratletud vaatlusaluse toote impordile kehtestatud tollimaksust hoiti kõrvale, importides Hiina RVst pärit väheste muudatustega vaatlusalust toodet.

               (58)

               Uurimine näitas ka, et Hiina RV ja liidu vahelise kaubanduse struktuuris esines muutusi, millel puudus piisav nõuetekohane põhjendus või majanduslik õigustus peale tollimaksu kehtestamise.

               (59)

               Samuti leidis komisjon, et kõnealune import tekitab kahju ning tollimaksu parandav mõju on samasuguse toote hindade ja/või koguste tõttu ohustatud. Leiti ka tõendeid dumpingu kohta võrreldes eelnevalt samasuguse toote suhtes kindlaks määratud normaalväärtustega.

         3.   MEETMED

               (60)

               Eespool nimetatud tõendite põhjal tegi komisjon järelduse, et Hiina RVst pärit vaatlusaluse toote impordile kehtestatud lõplikust dumpinguvastasest tollimaksust hoitakse kõrvale, importides Hiina RVst pärit uurimisalust toodet.

               (61)

               Eespool nimetatud tõendite põhjal järeldati siiski, et töötlemiseks kasutatav foolium tuleb laiendatud meetmete kohaldamisalast välja jätta.

               (62)

               Selleks et määrata kindlaks, kuidas majapidamisfooliumi ja töötlemisfooliumi eristada, kasutas komisjon kõigepealt lisaks alumiiniumfooliumi paksusele ja rullide laiusele täiendavaid kriteeriume.

               (63)

               Komisjon leidis, et alumiiniumfooliumi mitme omaduse, st sulami koostise, märguvuse ja väikeste aukude esinemistiheduse kumulatiivne analüüs võib soovitud eristamist võimaldada.

               (64)

               Alumiiniumisulami omadused määrab toote keemiline koostis (puhta alumiiniumi ja muude kemikaalide sisaldus). Huvitatud isikute esitatud andmete ja kontrollkäikudel kogutud teabe alusel leiti uurimise käigus, et töötlemisfooliumi tootmiseks kasutatakse üldiselt alumiiniumisulameid 1235, 8011 ja 8079.

               (65)

               Märguvusaste määratakse alumiiniumfooliumi pindmise puhtuse astmena valtsimisprotsessis kasutatud õli suhtes. Töötlemisfooliumi märguvusaste on tavaliselt A, sest igasugune õlijääk pinnal tekitaks probleeme trükkimisel ja lamineerimisel.

               (66)

               Väikesed augud tekivad alumiiniumfooliumi tekstuuri valtsimisprotsessi käigus. Majapidamisfooliumi turustamisel ei ole väikeste aukude tihedus üldiselt oluline ega ole toote spetsifikatsiooni osa. Töötlemisfooliumi puhul on väikeste aukude tihedus oluline, sest lamineerimisel võib liim aukude kaudu fooliumikihi ühelt küljelt teisele tungida ja niiviisi pakkematerjali kahjustada. Komisjon leidis, et töötlemiseks kasutatava fooliumi väikeste aukude maksimaalne tihedus on üldiselt seotud fooliumi paksusega. Väikeste aukude maksimaalse tiheduse (arv ruutmeetri kohta) ja fooliumi paksuse vahel on järgmine seos.

                  Tabel 2

                  Seos väikeste aukude maksimaalse tiheduse (arv ruutmeetri kohta) ja fooliumi paksuse vahel

                           Paksus (mikronit)

                           Väikeste aukude arv m2 kohta

                           7

                           400

                           8

                           300

                           9

                           200

                           10

                           100

                           kuni 13

                           40

                           kuni 15

                           10

                           kuni 19

                           5

                           üle 20

                           Mitte ühtegi

                              Allikas: Hiina koostööd tegevad eksportivad tootjad, sõltumatud ELi importijad.

               (67)

               Need kriteeriumid põhinesid uurimise järeldustel ja kolmandate isikute esitatud andmetel.

               (68)

               Taotleja jäi seisukohale, ja kordas seda seisukohta pärast järelduste teatavakstegemist, et eespool nimetatud kriteeriumide alusel ei ole võimalik leida toimivat toodete eristuspiiri, mis omakorda võiks kaasa tuua ebaproportsionaalselt suure kõrvalehoidmise ohu. Ta väitis, et alumiiniumfooliumid on üksteisega asendatavad ja et mõne majapidamisfooliumi tootmiseks võidakse kasutada sama alumiiniumfooliumi, mida kasutatakse töötlemisfooliumi tootmiseks. Eriti viitas ta sulamitele 8011 ja 8079. Mis puutub väikeste aukude tihedusse, siis teatas taotleja, et selle kohta puudub regulatiivne nõue ja selle osas lepitakse üldiselt kokku müüja ja ostja vahel. Märguvuskriteeriumi kohta väitis taotleja, et see ei ole otsustav tegur määramaks, kas alumiiniumfoolium on töötlemisfoolium. Samuti väitis ta pärast järelduste teatavakstegemist toimunud ärakuulamisel, et isegi nende kolme kriteeriumi kumulatiivne kohaldamine ei võimalda soovitud eristamist. Isegi kui kõik kolm töötlemisfooliumi kriteeriumi oleksid täidetud, võidaks imporditud tooteid siiski kasutada majapidamisfooliumina, moonutades seeläbi konkurentsi. Taotleja arvates on ainus viis majapidamisfooliumi ja töötlemisfooliumi eristamiseks selle lõppkasutus. Pärast järelduste täiendavat teatavakstegemist teatas taotleja, et edaspidise meetmetest kõrvalehoidmise vältimiseks tuleks nende eksportivate tootjate puhul, kes on saanud vabastuse alusmääruse artikli 13 lõike 4 kohaselt, kohaldada liidu tolliseadustiku artikli 254 kohast lõppkasutusprotseduuri.

               (69)

               Üks koostööd tegev eksportiv tootja väitis samuti, et komisjoni poolt välja pakutud kriteeriumid töötlemisfooliumi ja majapidamisfooliumi eristamiseks ei ole alumiiniumitööstuses üldiselt ega ulatuslikult tunnustatud. Ta väitis, et see looks võimaluse laiendatud dumpinguvastasest tollimaksust kõrvalehoidmiseks ja tooks kaasa töötlemisfooliumi keskmise hinna olulise languse, mis omakorda põhjustaks järgmise dumpinguvastase kaebuse.

               (70)

               Pärast järelduste täiendavat teatavakstegemist jäi importija seisukohale, et kolme omaduse (sulami koostis, märguvus ja väikeste aukude tihedus) täiendava kumulatiivse analüüsi põhjal on võimalik tooteid piisavalt eristada.

               (71)

               Vastuseks nendele väidetele meenutas komisjon esmalt, et kõrvalehoidumisvastaseid meetmeid ei tohi seadusega kehtestada, kui esineb üksnes kõrvalehoidmise oht, vaid seda võib teha ainult juhul, kui alusmääruse artikliga 13 sätestatud tingimused on täidetud. Seetõttu lükati tagasi taotleja taotlus kohaldada vabastuse saanud eksportivate tootjate suhtes lõppkasutusprotseduuri.

               (72)

               Pärast järelduste esialgset ja täiendavat teatavakstegemist hindas komisjon oma esialgset, põhjendustes 62 ja 66 üksikasjalikult kirjeldatud lähenemisviisi ning importija esitatud väiteid, mis on nimetatud põhjenduses 70. Komisjon jäi oma järelduse juurde, et sarnaste omaduste tõttu ei saa välistada võimalust, et põhjendustes 61 ja 67 esitatud tehnilistele nõuetele vastavat töötlemisfooliumi kasutatakse tegelikult kodumajapidamises. Seega järeldati, et juhtumi konkreetseid asjaolusid arvesse võttes on esialgse meetme laiendamise eesmärgil kõige asjakohasem viis kaht toodet eristada nende lõppkasutuse järgi. Seepärast saavad importijad, kes ei kasuta imporditud alumiiniumfooliumi kodumajapidamise tarbeks, võimaluse esitada avaldus vastavalt liidu tolliseadustiku artikliga 254 sätestatud lõppkasutusprotseduurile.

         4.   VABASTAMISTAOTLUSED

   4.1.   Eksportivate tootjate kontsernide vabastamistaotlus

               (73)

               Kooskõlas alusmääruse artikli 13 lõikega 4 taotlesid viis koostööd tegevat Hiina RV eksportivate tootjate kontserni vabastust võimalikest laiendatud meetmetest ning esitasid vabastamistaotluse.

               (74)

               Uurimise käigus leiti, et neli Hiina eksportivate tootjate kontserni eksportisid liitu ainult töötlemisfooliumi, mitte väheste muudatustega majapidamisfooliumi. Seepärast leiti, et need Hiina eksportivate tootjate kontsernid ei hoidunud kehtivatest tollimaksudest kõrvale. Komisjon on seetõttu seisukohal, et need äriühingud võib alusmääruse artikli 13 lõike 4 kohaselt laiendatud tollimaksust vabastada.

               (75)

               Samuti ilmnes uurimise käigus, et üks koostööd tegev tootja, Dingsheng Aluminium Group, hoidis meetmetest kõrvale mitmel viisil, välja arvatud üks viis; nimelt ei eksportinud ta liitu alumiiniumfooliumi, mis on paksusega vähemalt 0,021 mm, kuid mitte üle 0,045 mm, vähemalt kahekihiline ja mis tahes laiusega rullides.

               (76)

               Järeldusele, et kõnealune äriühing oli seotud kolmel viisil meetmetest kõrvalehoidmisega, jõuti mitme asjaolu alusel. Esiteks tegi komisjon kõnealuse äriühingu poolt oma klientidele majapidamisfooliumi ja töötlemisfooliumi müügi kohta esitatud teabe alusel kindlaks väheste muudatustega tooted, mida äriühing liitu eksportis. Teiseks kontrolliti majapidamisfooliumi ja töötlemisfooliumi ostnud klientidega seotud arvete valimit. See toiming kinnitas, et klientidele majapidamisfooliumina müüdud tooted olid tegelikult kas vaatlusalused tooted või väheste muudatustega majapidamisfooliumid. Selle tulemusel leidis komisjon, et meetmetest kõrvalehoidmise eesmärgil vähesel määral muudetud majapidamisfooliumi osakaal oli uurimisaluse toote koguekspordist 20 %, ülejäänu oli selle äriühingu puhul ehtne töötlemisfoolium. Kolmandaks leiti selle äriühingu puhul kaubandusstruktuuri selge muutus, mis seisnes vaatlusaluse toote ekspordi asendamiseks väheste muudatustega toote ekspordiga. Neljandaks ei leitud sellele kaubandusstruktuuri muutusele mingit muud majanduslikku õigustust peale meetmete kehtestamise. Viiendaks leiti kõnealuse tootja eksporditavate väheste muudatustega toodetega seoses, et esines nii dumpingut kui ka tollimaksude parandava mõju kahjustamist.

               (77)

               Eelnevat silmas pidades ei saa ettevõttele Dingsheng Aluminium Group alusmääruse artikli 13 lõike 4 kohast vabastust anda.

               (78)

               Pärast järelduste teatavakstegemist väitis taotleja, et Hiina eksportivaid tootjaid ei tohiks laiendatud meetmetest vabastada.

               (79)

               Ta väitis, et komisjon ei saanud kontrollida, kas vabastuse saanud Hiina eksportivad tootjad tegelikult töötlemisfooliumi ekspordivad, sest seda küsimustikes ei käsitletud. Peale selle väitis ta, et kõrvalehoidmine toimub liidus. Neid asjaolusid arvestades ei saa eksportijatele seadusega vabastust anda.

               (80)

               Komisjon külastas eksportivaid tootjaid kohapeal ja kontrollis muu hulgas liitu müüdava uurimisaluse toote tehnilisi omadusi ja lõppkasutust. Kontrollkäikudest järeldati, et nelja eksportiva tootja eksporditav toode oli reaalselt töötlemisfoolium, seega toode, mida käesolev uurimine ei hõlma. Samuti täheldas komisjon, et Hiinas toimus toote vähesel määral muutmine, nimelt ühe koostööd tegeva tootja valdustes ja, kättesaadavate andmete põhjal, koostööst keeldunud tootjate valdustes. Seetõttu on võimalik ja isegi vajalik anda vabastus neile, kes ei ole Hiinas seotud mingisuguse meetmetest kõrvalehoidmisega ja vastavad alusmääruse artikli 13 lõikes 4 sätestatud tingimustele. Sellest tulenevalt lükati väide tagasi.

         4.2.   Sõltumatute importijate vabastamistaotlus

               (81)

               Kui meetmetest kõrvalehoidmine toimub liidus, on alusmääruse artikli 13 lõike 4 kohaselt võimalik vabastada laiendatud tollimaksust need importijad, kes suudavad tõendada, et nad ei ole seotud tootjatega, kelle suhtes meetmeid kohaldatakse.

               (82)

               Sel põhjusel saadi ja vaadati läbi viis vabastamistaotlust sõltumatutelt importijatelt. Üks sõltumatu importija, äriühing Wrap Films Systems Ltd, katkestas seejärel koostöö.

               (83)

               Komisjon leidis, et kuigi mõnel juhul toimub lõpuleviimine (fooliumi lõikamine väiksemateks rullideks) liidus, toimub vaatlusaluse toote vähesel määral muutmine kui selline väljaspool liitu, nimelt Hiina RVs. Sel põhjusel leidis komisjon, et sõltumatud importijad ei või vabastust saada.

               (84)

               Neljast koostööd tegevast äriühingust kolme puhul leiti, et nad on tegelikud importijad, kes müüvad uurimisalust toodet edasi ilma seda töötlemata. Seetõttu ei saa neid äriühinguid alusmääruse artikli 13 lõike 4 kohaselt laiendatud tollimaksust vabastada. Ainult üks äriühing, Von Aschenbach & Voss GmbH, impordib Hiina RVst uurimisalust toodet, milleks on majapidamisfoolium üle 650 mm rullides, ja töötleb seda edasi. Foolium lõigatakse enne äriühingu klientidele (ümberkerijatele) müümist.

               (85)

               Enne kehtivate meetmete kehtestamist importis äriühing Von Aschenbach & Voss liitu vaatlusalust toodet ning tehti kindlaks selge kaubandusstruktuuri muutus. Komisjoni järeldused ei toeta selle äriühingu seisukohta, et on olemas piisav põhjendus või majanduslik õigustus peale tollimaksu kehtestamise. Isegi kui komisjon nõustuks, et see tõendab kõrvalehoidmise toimumist liidus, ei saa sellele äriühingule vabastust anda.

               (86)

               Seetõttu järeldati, et ühelegi sõltumatule importijale ei saa alusmääruse artikli 13 lõike 4 kohaselt vabastust anda.

         4.3.   Kokkuvõte

               (87)

               Eespool nimetatud tulemuste põhjal tehti järeldus, et viiest koostööd teinud Hiina eksportivate tootjate kontsernist neli saab laiendatud tollimaksust vabastada. Samuti leiti, et Hiina eksportivat tootjat Dingsheng Aluminium Group vabastada ei saa.

               (88)

               Lisaks järeldati, et ühelegi sõltumatule importijale ei saa alusmääruse artikli 13 lõike 4 kohaselt vabastust anda.

         5.   KOKKUVÕTE

               (89)

               Vastavalt alusmääruse artikli 13 lõike 1 esimesele lausele tuleks Hiina RVst pärit vaatlusaluse toote impordi suhtes kehtestatud dumpinguvastaseid meetmeid laiendada ka Hiina RVst pärit uurimisaluse toote impordile.

               (90)

               Vastavalt alusmääruse artikli 13 lõikele 3 ja artikli 14 lõikele 5, millega nähakse ette, et kõik laiendatud meetmed peaksid kehtima impordi suhtes, mis on sisenenud liitu algatamismäärusega kehtestatud registreerimise alusel, tuleks sisse nõuda dumpinguvastane tollimaks järgmistelt Hiina RVst liitu imporditud toodetelt:

                           —

                           alumiiniumfoolium paksusega vähemalt 0,007 mm, kuid alla 0,008 mm, mis tahes laiusega rullides, lõõmutatud või lõõmutamata, või

                           —

                           alumiiniumfoolium paksusega vähemalt 0,008 mm, kuid mitte üle 0,018 mm, üle 650 mm laiusega rullides, lõõmutatud või lõõmutamata, või

                           —

                           alumiiniumfoolium paksusega üle 0,018 mm, kuid alla 0,021 mm, mis tahes laiusega rullides, lõõmutatud või lõõmutamata, või

                           —

                           alumiiniumfoolium paksusega vähemalt 0,021 mm, kuid mitte üle 0,045 mm, vähemalt kahekihiline, mis tahes laiusega rullides, lõõmutatud või lõõmutamata.

               (91)

               Põhjenduses 90 kirjeldatud toode tuleks laiendatud dumpinguvastasest tollimaksust vabastada, kui seda imporditakse muuks otstarbeks kui majapidamisfooliumina kasutamiseks. Sellise vabastuse suhtes tuleks kohaldada liidu asjakohaste tollisätetega, eriti liidu tolliseadustiku artikliga 254 lõppkasutusprotseduuri kohta kehtestatud tingimusi.

         6.   JÄRELDUSTE TEATAVAKSTEGEMINE

               (92)

               Kõikidele huvitatud isikutele on teatatud olulistest asjaoludest ja kaalutlustest, mille alusel eespool nimetatud järeldused on tehtud, ning neile on antud võimalus esitada märkusi. Kõnealuseid märkusi käsitleti käesolevas määruses.

               (93)

               Käesoleva määrusega ette nähtud meetmed on kooskõlas alusmääruse artikli 15 lõike 1 kohaselt asutatud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesolevaga laiendatakse määruse (EÜ) nr 925/2009 artikli 1 lõike 2 alusel Hiina Rahvavabariigist pärit teatava alumiiniumfooliumi impordile kehtestatud lõplikku dumpinguvastast tollimaksu, mida rakendatakse „kõikide teiste äriühingute“ suhtes, järgmiste toodete impordile liitu:

               —

               alumiiniumfoolium paksusega vähemalt 0,007 mm, kuid alla 0,008 mm, mis tahes laiusega rullides, lõõmutatud või lõõmutamata, mis kuulub praegu CN-koodi ex 7607 11 19 (TARICi kood 7607111930) alla, või

               —

               alumiiniumfoolium paksusega vähemalt 0,008 mm, kuid mitte üle 0,018 mm, üle 650 mm laiusega rullides, lõõmutatud või lõõmutamata, mis kuulub praegu CN-koodi ex 7607 11 19 (TARICi kood 7607111940) alla, või

               —

               alumiiniumfoolium paksusega üle 0,018 mm, kuid alla 0,021 mm, mis tahes laiusega rullides, lõõmutatud või lõõmutamata, mis kuulub praegu CN-koodi ex 7607 11 19 (TARICi kood 7607111950) alla, või

               —

               alumiiniumfoolium paksusega vähemalt 0,021 mm, kuid mitte üle 0,045 mm, vähemalt kahekihiline, mis tahes laiusega rullides, lõõmutatud või lõõmutamata, mis kuulub praegu CN-koodi ex 7607 11 90 (TARICi koodid 7607119045 ja 7607119080) alla.

         2.   Kõnealust laiendamist ei kohaldata käesoleva artikli lõikes 1 osutatud impordile, kui importijad on allpool loetletud äriühingud:

               Äriühingu nimi

               TARICi lisakood

               Jiangsu Zhongji Lamination Materials Co., Ltd

               C198

               Luoyang Wanji Aluminium Processing Co., Ltd

               C199

               Xiamen Xiashun Aluminium Foil Co., Ltd

               C200

               Yantai Donghai Aluminum Foil Co., Ltd

               C201

         3.   Vabastusi, mille on saanud käesoleva artikli lõikes 2 nimetatud äriühingud, kohaldatakse juhul, kui liikmesriikide tolliasutustele esitatakse kehtiv faktuurarve, mille on väljastanud tootja ja millel on arve väljastanud üksuse töötaja nimi ja ametikoht ning tema poolt allkirjastatud ja dateeritud avaldus. See avaldus peab olema järgmine: „Mina, allakirjutanu, kinnitan, et käesoleva arvega hõlmatud, ekspordiks Euroopa Liitu müüdav teatav alumiiniumfoolium koguses (kogus) on toodetud (äriühingu nimi ja aadress) poolt (TARICi lisakood) (asjaomane riik) riigis. Kinnitan, et käesoleval arvel esitatud teave on täielik ja õige.“ Kui sellist arvet ei esitata, kohaldatakse käesoleva artikli lõikes 1 sätestatud dumpinguvastast tollimaksu.
   4.   Lõikes 1 kirjeldatud toode vabastatakse lõplikust dumpinguvastasest tollimaksust, kui seda imporditakse muuks otstarbeks kui majapidamisfooliumina kasutamiseks. Vabastuse suhtes kohaldatakse liidu asjakohaste tollisätetega, eriti liidu tolliseadustiku artikliga 254 lõppkasutusprotseduuri kohta kehtestatud tingimusi.
   5.   Käesoleva artikli lõike 1 kohane laiendatud tollimaks nõutakse sisse Hiina RVst pärit impordilt, mis on rakendusmääruse (EL) 2016/865 artikli 2 ning määruse (EL) 2016/1036 artikli 13 lõike 3 ja artikli 14 lõike 5 alusel registreeritud, välja arvatud käesoleva artikli lõikes 2 loetletud äriühingute toodang ning andes vabastuse neile, kes suudavad tõestada, et nende toodangut kasutatakse muuks otstarbeks kui kodumajapidamises, nagu sätestatud lõikes 4.
   6.   Kui ei ole sätestatud teisiti, kohaldatakse kehtivaid tollimaksusätteid.
   Artikkel 2
   1.   Artikli 1 kohasest laiendatud tollimaksust vabastamise taotlused esitatakse kirjalikult ühes Euroopa Liidu ametlikest keeltest ja neile peab alla kirjutama isik, kes on volitatud vabastust taotlevat äriühingut esindama. Taotlus tuleb saata järgmisel aadressil:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

         2.   Vastavalt määruse (EL) 2016/1036 artikli 13 lõikele 4 võib komisjon anda oma otsusega loa vabastada käesoleva määruse artikli 1 kohasest laiendatud tollimaksust nende äriühingute impordi, kes ei hoia kõrvale määrusega (EL) 2015/2384 kehtestatud dumpinguvastastest meetmetest.
   Artikkel 3
   Käesolevaga antakse tolliasutustele korraldus lõpetada rakendusmääruse (EL) 2016/865 artikli 2 kohane impordi registreerimine.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 16. veebruar 2017

            Komisjoni nimel

            president

         Jean-Claude JUNCKER

      (1)  ELT L 176, 30.6.2016, lk 21.

      (2)  Nõukogu 24. septembri 2009. aasta määrus (EÜ) nr 925/2009, millega kehtestatakse teatava Armeeniast, Brasiiliast ja Hiina Rahvavabariigist pärit alumiiniumfooliumi impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 262, 6.10.2009, lk 1).

      (3)  Komisjoni 17. detsembri 2015. aasta rakendusmäärus (EL) 2015/2384, millega kehtestatakse lõplik dumpinguvastane tollimaks teatava Hiina Rahvavabariigist pärit alumiiniumfooliumi impordi suhtes ja lõpetatakse teatava Brasiiliast pärit alumiiniumfooliumi importi käsitlev menetlus pärast nõukogu määruse (EÜ) nr 1225/2009 artikli 11 lõike 2 kohast aegumise läbivaatamist (ELT L 332, 18.12.2015, lk 63).

      (4)  Komisjoni 31. mai 2016. aasta rakendusmäärus (EL) 2016/865, millega algatatakse uurimine seoses võimaliku kõrvalehoidmisega teatava Hiina Rahvavabariigist pärit alumiiniumfooliumi impordi suhtes rakendusmäärusega (EL) 2015/2384 kehtestatud dumpinguvastastest meetmetest, importides Hiina Rahvavabariigist pärit teatavat väheste muudatustega alumiiniumfooliumi, ning millega kehtestatakse kõnealuse impordi suhtes registreerimisnõue (ELT L 144, 1.6.2016, lk 35).

      (5)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).

      (6)  Komisjoni 7. aprilli 2009. aasta määruse (EÜ) nr 287/2009 (millega kehtestatakse ajutine dumpinguvastane tollimaks teatava Armeeniast, Brasiiliast ja Hiina Rahvavabariigist pärit alumiiniumfooliumi impordi suhtes) (ELT L 94, 8.4.2009, lk 17) põhjendus 89.

      (7)  ELT C 444, 12.12.2014, lk 13.

      (8)  Komisjoni 23. oktoobri 2015. aasta rakendusotsus (EL) 2015/1928, millega lõpetatakse teatava Hiina Rahvavabariigist pärit alumiiniumfooliumi importi käsitlev dumpinguvastane menetlus ( ELT L 281, 27.10.2015, lk 16).

      (9)  Selleks et määrata kindlaks väheste muudatustega vaatlusaluse toote osakaal uurimisaluse toote mahus aruandeperioodi jooksul, kasutas komisjon järgmist meetodit. Esiteks tegi komisjon Eurostati andmete alusel kindlaks Hiinast pärit uurimisaluse toote ekspordi kogumahu. Teiseks tegi komisjon koostööd tegevatelt Hiina eksportivatelt tootjatelt küsimustikule saadud kontrollitud vastuste alusel kindlaks nende viie koostööd tegeva äriühingu eksporditava töötlemisfooliumi ekspordimahu. Kolmandaks lahutas komisjon koostööd teinud äriühingute töötlemisfooliumi ekspordimahu Hiinast pärit ekspordi kogumahust. Koostöö puudumise kõrget taset arvestades leidis komisjon, et on piisavalt alust eeldada, et koostööst keeldunud äriühingud ekspordivad väheste muudatustega toodet. Selle põhjal järeldas komisjon, et Hiinast pärit koguekspordist moodustas 80 % väheste muudatustega toodete eksport ja 20 % töötlemisfooliumi eksport. Seda suhet kasutas komisjon kaubandusstruktuuri muutuse kindlakstegemiseks.


title: Komisjoni rakendusmäärus (EL) 2016/534, 31. märts 2016, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa

text:
                  6.4.2016

                  ET

                  Euroopa Liidu Teataja

                  L 89/6

            KOMISJONI RAKENDUSMÄÄRUS (EL) 2016/534,
      31. märts 2016,
      millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
      ning arvestades järgmist:

                  (1)

                  Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur”), mis on esitatud kõnealuse määruse I lisas.

                  (2)

                  Gruppi 4, piima ja piimatoodete hulka, kuuluvad ka suure laktoosisisaldusega piimasaaduste permeaadid, mis saadakse piimarasva ja piimavalgu eraldamisel piimast, vadakust, koorest ja/või rõõsakoorepetist ja/või samalaadsest toorainest ultrafiltrimise või muu ümbertöötamisvõttega.

                  (3)

                  On erinevaid arvamusi selle kohta, millistesse rubriigi 0404 alamrubriikidesse vadaku- ja piimapermeaate klassifitseerida. Õiguskindluse huvides on seetõttu vaja selgitada alamrubriikide 0404 10 ja 0404 90 kohaldamisala nende toodete osas.

                  (4)

                  „Vadakupermeaati” saab „piimapermeaadist” eristada, kui selles leitakse või ei leita aineid, mis on seotud vadaku tootmisega. Seda kriteeriumi tuleks seetõttu kasutada koos organoleptilise kriteeriumiga, et eristada teineteisest vadaku- ja piimapermeaate.

                  (5)

                  „Vadakupermeaat” peaks kuuluma alamrubriiki 0404 10; see on tavaliselt kerge hapuka lõhnaga toode, mis saadakse vadaku või naturaalsete vadakukomponentide segude ultrafiltrimisel. Piimasaaduste permeaatide sellesse alamrubriiki klassifitseerimise tingimuseks peaks olema vadaku tootmisega seotud ainete (nt piimhape, laktaadid ja glükomakropeptiidid) olemasolu tootes.

                  (6)

                  „Piimapermeaat” peaks kuuluma alamrubriiki 0404 90; see on toode, mis saadakse piimast ultrafiltrimisel ja mis lõhnab tavaliselt piima järgi. Piimasaaduste permeaatide sellesse alamrubriiki klassifitseerimise tingimuseks peaks olema vadaku tootmisega seotud ainete väga vähese koguse olemasolu või nende puudumine tootes.

                  (7)

                  Piimhappe ja laktaatide määramise standardmeetod (ISO 8069:2005 meetod) on sätestatud komisjoni määruse (EÜ) nr 273/2008 (2) I lisa A osas ning laabivadaku määramise standardmeetod (st kaseiinmakropeptiidide, nagu glükomakropeptiidid, olemasolu) on sätestatud selle määruse XII lisas. Neid meetodeid tuleks kasutada ka käesoleva määrusega hõlmatud toodete õigeks klassifitseerimiseks.

                  (8)

                  Selleks et tagada vastavate toodete õige klassifitseerimine, tuleks kombineeritud nomenklatuuri teise osa grupile 4 lisada uued lisamärkused, et tagada kombineeritud nomenklatuuri ühetaoline tõlgendamine kogu liidus.

                  (9)

                  Seetõttu tuleks määrust (EMÜ) nr 2658/87 vastavalt muuta.

                  (10)

                  Tolliseadustiku komitee ei ole oma eesistuja poolt kindlaksmääratud ajavahemiku jooksul arvamust avaldanud,

            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EMÜ) nr 2658/87 I lisas esitatud kombineeritud nomenklatuuri teise osa gruppi 4 lisatakse lisamärkused 3 ja 4:

                     „3.

                     Selle 4. grupi piima ja piimatoodete hulka kuuluvad piimasaaduste permeaadid, mis on suure laktoosisisaldusega piimatooted, mis saadakse piimarasva ja piimavalgu eraldamisel piimast, vadakust, koorest ja/või rõõsakoorepetist ja/või samalaadsest toorainest ultrafiltrimise või muu ümbertöötamisvõttega.

                     4.

                     Alamrubriikide 0404 10 ja 0404 90 puhul kohaldatakse järgmist:

                                 Piimapermeaati ja vadakupermeaati saab analüütiliselt eristada vadaku tootmisega seotud ainete (nt piimhape, laktaadid ja glükomakropeptiidid) olemasolul.

                                 Alamrubriiki 0404 10 kuulub „vadakupermeaat”, mis on tavaliselt kerge hapuka lõhnaga toode, mis saadakse vadaku või naturaalsete vadakukomponentide segude ultrafiltrimise või muu ümbertöötamisvõttega.

                                 Ainete olemasolu, mis on seotud vadaku tootmisega (nt piimhape, laktaadid ja glükomakropeptiidid), on tingimuseks vadakupermeaatide sellesse alamrubriiki klassifitseerimisel.

                                 Alamrubriiki 0404 90 kuulub „piimapermeaat”, mis on tavaliselt piima järgi lõhnav toode, mis saadakse piimast ultrafiltrimise või muu ümbertöötamisvõttega. Piimapermeaatide alamrubriiki 0404 90 klassifitseerimise tingimuseks on, et nendes ei ole üldse piimhapet ega laktaate või on neid väga vähesel määral (kuni 0,1 massiprotsenti pulbrilises piimapermeaadis või kuni 0,015 massiprotsenti vedelas piimapermeaadis) ning glükomakropeptiide ei ole üldse.

                                 Laktaatide määramiseks kasutatav meetod on ISO 8069:2005 meetod ning laabivadaku määramise meetod (s.o kaseiinmakropeptiidide, nagu glükomakropeptiidid, sisaldus) on sätestatud komisjoni määruse (EÜ) nr 273/2008 (*) XII lisas.

      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 31. märts 2016

               Komisjoni nimel

               presidendi eest

               maksunduse ja tolliliidu peadirektor

            Stephen QUEST

         (1)  EÜT L 256, 7.9.1987, lk 1.

         (2)  Komisjoni 5. märtsi 2008. aasta määrus (EÜ) nr 273/2008, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad piima ja piimatoodete analüüsimise ning kvaliteedi hindamise meetodite kohta (ELT L 88, 29.3.2008, lk 1).


title: Komisjoni rakendusmäärus (EL) 2015/747, 11. mai 2015, millega kehtestatakse erand rakendusmäärusest (EL) nr 809/2014 seoses ühtse taotluse, toetuse- või maksetaotluste esitamise lõpptähtpäevaga, ühtse taotluse või maksetaotluse muudatustest teatamise lõpptähtpäevaga ning toetusõigustetaotluste või põhitoetuskava toetusõiguste väärtuse suurendamise taotlustega aastaks 2015

text:
               12.5.2015

               ET

               Euroopa Liidu Teataja

               L 119/21

         KOMISJONI RAKENDUSMÄÄRUS (EL) 2015/747,
   11. mai 2015,
   millega kehtestatakse erand rakendusmäärusest (EL) nr 809/2014 seoses ühtse taotluse, toetuse- või maksetaotluste esitamise lõpptähtpäevaga, ühtse taotluse või maksetaotluse muudatustest teatamise lõpptähtpäevaga ning toetusõigustetaotluste või põhitoetuskava toetusõiguste väärtuse suurendamise taotlustega aastaks 2015
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 78 esimese lõigu punkti b ja teist lõiku,
   ning arvestades järgmist:

               (1)

               Komisjoni rakendusmäärusega (EL) nr 809/2014 (2) on kehtestatud ühtse taotluse, toetuse- või maksetaotluste esitamise lõpptähtpäev, ühtse taotluse või maksetaotluse muudatustest teatamise lõpptähtpäev ja toetusõiguste taotluste või põhitoetuskava toetusõiguste väärtuse suurendamise taotluste esitamise lõpptähtpäev.

               (2)

               Liikmesriikidel on olnud mõningaid raskusi uute otsetoetuskavade ja maaelu arengu meetmete praktilise rakendamisega. Selle tulemusena lükkus edasi ühtse taotluse, toetuse- ja maksetaotluste ning toetusõiguste taotluste või põhitoetuskava toetusõiguste väärtuse suurendamise taotluste töötlemine.

               (3)

               See olukord on mõjutanud toetusesaajate võimalust esitada ühine taotlus, toetuse- või maksetaotlused ja toetusõiguste taotlused või põhitoetuskava toetusõiguste väärtuse suurendamise taotlused rakendusmääruse (EL) nr 809/2014 artikli 13 lõikega 1 ja artikli 22 lõikega 1 ettenähtud tähtaja jooksul.

               (4)

               Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest erand, mis võimaldab liikmesriikidel määrata 2015. aastaks kindlaks ühtse taotluse, toetuse- või maksetaotluste esitamise lõpptähtpäev ja toetusõiguste taotluste või põhitoetuskava toetusõiguste väärtuse suurendamise taotluste esitamise lõpptähtpäev, mis on hilisem, kui on ette nähtud kõnealustes artiklites. Kuna rakendusmääruse (EL) nr 809/2014 artikli 15 lõikes 2 osutatud kuupäev on seotud nimetatud määruse artikli 13 lõikes 1 sätestatud lõpptähtpäevaga, tuleks teha samasugune erand ühtse taotluse või maksetaotluse muudatustest teavitamiseks.

               (5)

               Kuna need erandid peaksid hõlmama ühtset taotlust, toetuse- ja maksetaotlusi, muudatuste tegemist ühtses taotluses või maksetaotluses ja toetusõiguste taotlustes 2015. aastaks, on asjakohane, et käesolevat määrust kohaldatakse taotluste ja maksetaotluste suhtes, mis on esitatud 2015. aastaks.

               (6)

               Käesoleva määrusega ettenähtud meetmed on kooskõlas otsetoetuste korralduskomitee ja maaelu arengu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Erandina rakendusmääruse (EL) nr 809/2014 artikli 13 lõike 1 esimesest lõigust ei tohi liikmesriikide poolt 2015. aastaks kindlaksmääratavad ühtse taotluse, toetuse- või maksetaotluste esitamise lõpptähtpäevad olla hilisemad kui 15. juuni.
   Artikkel 2
   Erandina rakendusmääruse (EL) nr 809/2014 artikli 15 lõikest 2 ning juhul kui liikmesriigid kasutavad käesoleva määruse artiklites 1 ja 3 sätestatud erandit, tuleb kõnealuse artikli lõike 1 kohaselt tehtud muudatustest 2015. aasta ühtses taotluses või maksetaotluses teatada pädevale asutusele kirjalikult hiljemalt 15. juuniks.
   Artikkel 3
   Erandina rakendusmääruse (EL) nr 809/2014 artikli 22 lõikest 1 ei tohi liikmesriikide poolt aastaks 2015 kindlaksmääratav toetusõiguste taotluste või põhitoetuskava toetusõiguste väärtuse suurendamise taotluste esitamise lõpptähtpäev olla hilisem kui 15. juuni.
   Artikkel 4
   Käesolev määrus jõustub Euroopa Liidu Teatajas avaldamise päeval.
   Seda kohaldatakse taotluste ja maksetaotluste suhtes, mis on esitatud 2015. aastaks.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. mai 2015

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  Komisjoni rakendusmäärus (EL) nr 809/2014, 17. juuli 2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).


title: Komisjoni rakendusmäärus (EL) nr 1131/2013, 7. november 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [Poperingse hopscheuten / Poperingse hoppescheuten (KGT)]

text:
               13.11.2013

               ET

               Euroopa Liidu Teataja

               L 302/18

         KOMISJONI RAKENDUSMÄÄRUS (EL) nr 1131/2013,
   7. november 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [Poperingse hopscheuten / Poperingse hoppescheuten (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Belgia taotlus registreerida nimetus „Poperingse hopscheuten” / „Poperingse hoppescheuten” (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Poperingse hopscheuten” / „Poperingse hoppescheuten” registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT C 57, 27.2.2013, lk 6.

      LISA
      Aluslepingu I lisas loetletud inimtoiduks ettenähtud põllumajandustooted

         Klass 1.6.   Puuviljad, köögiviljad ja teraviljad töötlemata ja töödeldud kujul

      BELGIA
      Poperingse hopscheuten/Poperingse hoppescheuten (KGT)


title: Komisjoni rakendusmäärus (EL) 2017/130, 25. jaanuar 2017, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               26.1.2017

               ET

               Euroopa Liidu Teataja

               L 21/101

         KOMISJONI RAKENDUSMÄÄRUS (EL) 2017/130,
   25. jaanuar 2017,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. jaanuar 2017

            Komisjoni nimel

            presidendi eest

            põllumajanduse ja maaelu arengu peadirektoraadi

            peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) 2015/2000, 9. november 2015, millega muudetakse määrusi (EÜ) nr 546/2003, (EÜ) nr 1342/2003, (EÜ) nr 952/2006, (EÜ) nr 826/2008, (EÜ) nr 1295/2008, (EÜ) nr 1296/2008, (EL) nr 1272/2009, (EL) nr 738/2010 ja rakendusmäärusi (EL) nr 543/2011 ja (EL) nr 511/2012 seoses põllumajandusturgude ühise korralduse kohase teavitamiskohustusega

text:
               10.11.2015

               ET

               Euroopa Liidu Teataja

               L 292/4

         KOMISJONI RAKENDUSMÄÄRUS (EL) 2015/2000,
   9. november 2015,
   millega muudetakse määrusi (EÜ) nr 546/2003, (EÜ) nr 1342/2003, (EÜ) nr 952/2006, (EÜ) nr 826/2008, (EÜ) nr 1295/2008, (EÜ) nr 1296/2008, (EL) nr 1272/2009, (EL) nr 738/2010 ja rakendusmäärusi (EL) nr 543/2011 ja (EL) nr 511/2012 seoses põllumajandusturgude ühise korralduse kohase teavitamiskohustusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 223 lõiget 3,
   ning arvestades järgmist:

               (1)

               Komisjoni määrusega (EÜ) nr 792/2009 (2) on kehtestatud ühiseeskirjad, mida liikmesriigid peavad järgima komisjonile teabe ja dokumentide edastamisel. Kõnealused eeskirjad hõlmavad eelkõige liikmesriikide kohustust kasutada komisjoni poolt kättesaadavaks tehtud infosüsteeme ning kinnitada teabe edastamise eest vastutavate ametiasutuste või eraisikute kasutusõigused. Määrusega (EÜ) nr 792/2009 on kehtestatud ka ühised põhimõtted, mida kohaldatakse infosüsteemide suhtes, et tagada dokumentide pikemaajaline autentsus, terviklikkus ja loetavus ning näha ette isikuandmete kaitse. Kõnealuste infosüsteemide kasutamise kohustus tuleb ette näha iga määrusega, millega kehtestatakse konkreetne teavitamiskohustus.

               (2)

               Komisjon on loonud infosüsteemi, mis võimaldab elektrooniliselt hallata dokumente ja menetlusi komisjonisiseses töökorralduses ja ühise põllumajanduspoliitikaga seotud asutustega suhtlemisel.

               (3)

               Kõnealuse süsteemi kaudu saab täita mitut teabevahetuse ja teavitamiskohustust, eelkõige neid, mis on sätestatud komisjoni määrustes (EÜ) nr 546/2003, (3) (EÜ) nr 1342/2003, (4) (EÜ) nr 952/2006, (5) (EÜ) nr 826/2008, (6) (EÜ) nr 1295/2008, (7) (EÜ) nr 1296/2008, (8) (EL) nr 1272/2009, (9) (EL) nr 738/2010 (10) ja komisjoni rakendusmäärustes (EL) nr 543/2011 (11) ja (EL) nr 511/2012 (12).

               (4)

               Tõhusa haldamise huvides ja saadud kogemusi arvesse võttes tuleks mõnd teatamiskohustust muuta.

               (5)

               Seepärast tuleks määrusi (EÜ) nr 546/2003, (EÜ) nr 1342/2003, (EÜ) nr 952/2006, (EÜ) nr 826/2008, (EÜ) nr 1295/2008, (EÜ) nr 1296/2008, (EL) nr 1272/2009, (EL) nr 738/2010 ning rakendusmäärusi (EL) nr 543/2011 ja (EL) nr 511/2012 vastavalt muuta.

               (6)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 546/2003 artikli 1 lõige 3 asendatakse järgmisega.

      „3.   Lõikes 1 osutatud teave edastatakse kooskõlas komisjoni määrusega (EÜ) nr 792/2009 (13).

   Artikkel 2
   Määruse (EÜ) nr 1342/2003 artiklile 16 lisatakse lõiked 3 ja 4.

      „3.   Liikmesriigid ei ole kohustatud edastama lõike 1 punkti a alapunktides ii ja iii ning punktides b ja c osutatud teavet ajavahemikel, milleks eksporditoetust, ekspordimaksu või toiduabi ei ole ette nähtud.
      4.   Lõigetes 1 ja 2 osutatud teatised ja teadaanded edastatakse komisjonile kooskõlas komisjoni määrusega (EÜ) nr 792/2009 (14).

   Artikkel 3
   Määruse (EÜ) nr 952/2006 artikli 15a teine lõik asendatakse järgmisega.

      „Kõik liikmesriigid edastavad komisjonile enne iga kuu lõppu riiklikul tasandil kogutud hindade keskmised ning vastavad üldkogused ja standardhälbed. Keskmisi hindu ja standardhälbeid mõõdetakse ettevõtjate poolt eelmise lõigu kohaselt edastatud koguste põhjal. Teavitamine toimub kooskõlas komisjoni määrusega (EÜ) nr 792/2009 (15).

   Artikkel 4
   Määruse (EÜ) nr 826/2008 artiklit 12 muudetakse järgmiselt:

               1)

               lõiked 3 ja 4 asendatakse järgmisega:
               „3.   Lõikes 1 osutatud teated, kaasa arvatud nn tühiteated, edastatakse vastavalt määrusele (EÜ) nr 792/2009.
               4.   Täpsem teave teadete kohta sätestatakse määrustes, millega asjaomane pakkumismenetlus avatakse.”

               2)

               lõige 5 jäetakse välja.

         Artikkel 5
   Määruse (EÜ) nr 1295/2008 artiklile 9 lisatakse lõige 5.

      „5.   Lõigetes 2 ja 4 osutatud teatised esitatakse kooskõlas komisjoni määrusega (EÜ) nr 792/2009 (16).

   Artikkel 6
   Määruse (EÜ) nr 1296/2008 artikkel 21a asendatakse järgmisega:

      „Artikkel 21a
      Käesolevas määruses osutatud teatised edastatakse vastavalt komisjoni määrusele (EÜ) nr 792/2009 (17).

   Artikkel 7
   Määruse (EL) nr 1272/2009 artikkel 58 asendatakse järgmisega:

      „Artikkel 58
      Teatamiskohustuste puhul kohaldatav meetod
      Käesolevas määruses osutatud teatised edastatakse vastavalt komisjoni määrusele (EÜ) nr 792/2009 (18).

   Artikkel 8
   Määruse (EL) nr 738/2010 artiklile 5 lisatakse lõige 10:

      „10.   Lõikes 9 osutatud teave edastatakse kooskõlas komisjoni määrusega (EÜ) nr 792/2009 (19).

   Artikkel 9
   Rakendusmääruse (EL) nr 543/2011 artikli 146 lõige 3 asendatakse järgmisega:

      „3.   Artikli 9 lõikes 2, artikli 18 lõigetes 3 ja 4, artiklites 97 ja 128, artikli 129 lõikes 1, artiklites 130 ja 131, artikli 134 lõikes 1 ja käesolevas artiklis sätestatud teated ning artikli 92 lõikes 1 sätestatud taotlus esitatakse kooskõlas määrusega (EÜ) nr 792/2009.”

   Artikkel 10
   Rakendusmäärust (EL) nr 511/2012 muudetakse järgmiselt:

               1)

               artikli 1 lõikele 1 lisatakse punkt d:

                           „d)

                           tunnustatud tootjaorganisatsioonide, tootjaorganisatsioonide liitude ja tootmisharudevaheliste organisatsioonide koguarv eelneva kalendriaasta lõpu seisuga.”;

               2)

               artikli 3 lõike 1 punkt a asendatakse järgmisega:

                           „a)

                           käesoleva määruse artikli 2 lõike 3 kohaselt pädevatele asutustele teatatud tootjaliikmesriigi kohta täpsustatud toorpiima üldkoguse, mis on tarnitud nende territooriumil tunnustatud tootjaorganisatsioonide ja liitude poolt eelmisel kalendriaastal vastavalt Euroopa Parlamendi ja nõukogu määruse (EL) nr 1308/2013 (20) artikli 149 lõike 2 punkti f kohaselt peetud läbirääkimiste teel sõlmitud lepingutele, märkides tootjaorganisatsioonide ja tootjaorganisatsioonide liitude arvu ja vastavad tarnitud kogused.

                  (20)  Euroopa Parlamendi ja nõukogu määrus (EL) nr 1308/2013, 17. detsember 2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).”"

               3)

               lisatakse artikkel 5a:
               „Artikkel 5a
               Käesolevas määruses osutatud teated, v.a artikli 3 lõikes 2 osutatud teave, edastatakse vastavalt komisjoni määrusele (EÜ) nr 792/2009 (21).

                  (21)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).”"

         Artikkel 11
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 16. novembrist 2015.
   Artiklit 3 kohaldatakse siiski alates 1. oktoobrist 2016.

      Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
      Brüssel, 9. november 2015

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

      (3)  Komisjoni määrus (EÜ) nr 546/2003, 27. märts 2003, teatava teabe andmise kohta, mis on seotud nõukogu määruste (EMÜ) nr 2771/75, (EMÜ) nr 2777/75 ja (EMÜ) nr 2783/75 kohaldamisega muna- ja kodulinnulihasektoris (ELT L 81, 28.3.2003, lk 12).

      (4)  Komisjoni määrus (EÜ) nr 1342/2003, 28. juuli 2003, millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad (ELT L 189, 29.7.2003, lk 12).

      (5)  Komisjoni määrus (EÜ) nr 952/2006, 29. juuni 2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad suhkru siseturu korralduse ja kvoodisüsteemi kohta (ELT L 178, 1.7.2006, lk 39).

      (6)  Komisjoni määrus (EÜ) nr 826/2008, 20. august 2008, millega nähakse ette pakkumismenetluse kehtestamise ühised eeskirjad, et määrata kindlaks teatavate põllumajandustoodete eksporditoetused (ELT L 223, 21.8.2008, lk 3).

      (7)  Komisjoni määrus (EÜ) nr 1295/2008, 18. detsember 2008, humala importimise kohta kolmandatest riikidest (ELT L 340, 19.12.2008, lk 45).

      (8)  Komisjoni määrus (EÜ) nr 1296/2008, 18. detsember 2008, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta (ELT L 340, 19.12.2008, lk 57).

      (9)  Komisjoni määrus (EL) nr 1272/2009, 11. detsember 2009, millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul (ELT L 349, 29.12.2009, lk 1).

      (10)  Komisjoni määrus (EL) nr 738/2010, 16. august 2010, milles sätestatakse üksikasjalikud eeskirjad seoses Saksamaa tootjaorganisatsioonidele humalasektoris antavate toetustega (ELT L 216, 17.8.2010, lk 11).

      (11)  Komisjoni rakendusmäärus (EL) nr 543/2011, 7. juuni 2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 157, 15.6.2011, lk 1).

      (12)  Komisjoni rakendusmäärus (EL) nr 511/2012, 15. juuni 2012, nõukogu määruses (EÜ) nr 1234/2007 sätestatud tootjaorganisatsioone ja tootmisharudevahelisi organisatsioone ning lepingute sõlmimiseks peetavaid läbirääkimisi ja lepingulisi suhteid käsitlevate teatamiste kohta piima- ja piimatootesektoris (ELT L 156, 16.6.2012, lk 39).